皇甫璠

皇甫璠（？—577年），字景瑜，安定郡三水县（今陕西省咸阳市旬邑县）人，北魏、西魏、北周官员。 皇甫璠家族世代为中原以西地区有声望的族姓，后来迁居到京兆郡。皇甫璠的父亲皇甫和是雍州治中。大统末年，追赠皇甫和散骑常侍、仪同三司、泾州刺史。 皇甫璠从小忠厚严谨，有才干谋略。永安年间，皇甫璠被征辟出任州都督。宇文泰出任雍州牧时，皇甫璠补任主薄，因为办事勤劳受到赏识，经常受到褒奖。大统四年（538年），皇甫璠被引荐出任丞相府行参军，很快转任田曹参军、东阁祭酒，加散骑侍郎，稍微升任兼太常少卿、都水使者，历任蕃部、兵部、虞部、民部、吏部等各曹郎中。北周六官建立，皇甫璠出任计部下大夫。 周孝闵帝宇文觉即位，皇甫璠转任守庙下大夫，获选任为东道大使，巡视安抚州防。皇甫璠很快加车骑大将军、仪同三司，封长乐县子，食邑五百户，出任玉壁总管府长史。保定年间，皇甫璠升任鸿州刺史，又入朝出任小纳言，不久出任陇右总管府司马，转任陕州总管府长史，又出任蕃部中大夫，进骠骑大将军、开府仪同三司，再度出任陇右总管府长史。皇甫璠性情平和，小心遵守法度，安分坚守志向，总是以清白自居，当时称他为善人。 建德元年（572年），皇甫璠出任民部中大夫，建德三年（574年），皇甫璠出任随州刺史，他的行政宽大仁爱，百姓安定。当年，朝廷增加皇甫璠食邑总计二千户。建德六年（577年），皇甫璠在随州刺史任内去世，朝廷赠予交渭二州刺史，谥号恭。 皇甫重华，北魏使持节、龙骧将军、梁州剌史 皇甫和，北魏雍州赞治，赠使持节、散骑常侍、车骑大将军、仪同三司、胶泾二州刺史 皇甫谅，北周大都督、吏部下大夫、长乐县子 皇甫诞，隋朝仪同三司、并州总管府司马，赠柱国、左光禄大夫，封弘义郡公，食邑五千户，谥号明公 [在维基数据编辑] 《周書·卷39》，出自令狐德棻《周書》 《北史·卷070》，出自李延壽《北史》 《周书·卷三十九·列传第三十一》：皇甫璠，字景瑜，安定三水人也。世为西州著姓，后徙居京兆焉。父和，本州治中。大统末，追赠散骑常侍、仪同三司、泾州刺史。 《北史·卷七十·列传第五十八》：皇甫璠字景瑜，安定三水人也。世为西州著姓，后徙居京兆。父和，本州中从事。大统末，追赠散骑常侍、仪同三司、泾州刺史。 《周书·卷三十九·列传第三十一》：璠少忠谨，有干略。永安中，辟州都督。太祖为牧，补主薄。以勤事被知，每蒙褒赏。大统四年，引为丞相府行参军。寻转田曹参军、东阁祭酒，加散骑侍郎。稍迁兼太常少卿、都水使者，历蕃部、兵部、虞部、民部、吏部等诸曹郎中。六官建，拜计部下大夫。 《北史·卷七十·列传第五十八》：璠少忠谨，有干略。永安中，辟州都督。周文帝为牧，补主簿，以勤事被知。大统四年，引为丞相府行参军。周孝闵帝践祚，为守庙下大夫、长乐县子。保定中，为鸿州刺史，入为小纳言。累迁蕃部中大夫，进骠骑大将军、开府仪同三司。 《周书·卷三十九·列传第三十一》：孝闵帝践阼，转守庙下大夫。以选为东道大使，抚巡州防。寻加车骑大将军、仪同三司，封长乐县子，邑五百户。出为玉壁总管府长史。保定中，迁鸿州刺史，入为小纳言。俄除陇右总管府司马，转陕州总管府长史。征拜蕃部中大夫，进骠骑大将军、开府仪同三司。复出为陇右总管府长史。璠性平和，小心奉法，安分守志，恒以清白自处。当时号为善人。 《北史·卷七十·列传第五十八》：璠性平和，小心奉法，安贞守志，恒以清白自处，当时称为善人。建德三年，为随州刺史，政存简惠，百姓安之。卒官，赠交、渭二州刺史，谥曰恭。 《周书·卷三十九·列传第三十一》：建德元年，除民部中大夫。三年，授随州刺史。政存简惠，百姓安之。其年，增邑并前二千户。六年，卒于位。赠交渭二州刺史。谥曰恭。子谅，少知名。大象中，位至吏部下大夫。 《全唐文·卷一百四十四·随柱国左光禄大夫弘义明公皇甫府君之碑》：夫素秋肃煞，劲草标於疾风；叔世艰虞，忠臣彰於赴难。衔须授命，结缨殉国，英声焕乎记牒，徽烈著於旂常，岂若衅起萧墙，祸生蕃翰，强逾七国，势重三监，其有蹈水火而不辞，临锋刃而莫顾，激清风於後叶，抗名节於当时者，见之弘义明公矣。 君讳诞，字玄宪，安定朝那人也。昔立效长丘，树绩东郡，太尉裂壤於槐里，司徒胙土於耏门，是以车服旌其器能，茅社表其勋德，铭功卫鼎，腾美晋锺，盛族冠於国高，华宗迈於栾却，备在史牒，可略言焉。曾祖重华，使持节、龙骧将军、梁州剌史。润木晖山，方重价於赵璧；媚川照阙，曜奇采於随珠。祖和，雍州赞治，赠使持节、散骑常侍、车骑大将军、仪同三司、胶、泾二州刺史。高衢将骋，遽夭追风之足；扶摇始抟，早坠垂天之羽。父璠，使持节、骠骑大将军、开府仪同三司、随州刺史、长乐恭侯。横剑梐枑，威重冠军；析瑞蕃条，声高渤海。 公量包申伯，禀嵩山之秀气；材兼萧相，降昴纬之淑精。据德依仁，居贞体道。含章表质，讵待变於朱蓝；恭孝为基，宁取训於桥梓。锋剸犀象，百练挺於昆吾；翼掩鸳鸿，九万奋於溟海。博韬胥产，文瞻卿云，孝穷温凊之方，忠尽匡救之道。同何充之器局，被重晋君；类荀攸之宏图，见知魏主。斯故包罗众艺，囊括群英者也。起家除周毕王府长史，策名蕃牧，则位重首寮；袨服睢阳，则誉光上客。既而苍精委驭，炎运启图，作贰边服，实资令望，授广州长史。悦近来远，变轻訬於雕题；伐叛怀柔，渐淳化於缓耳。蜀王地处维城，寄深磐石，建旟玉垒，作镇铜梁，妙择奇才，以为僚佐，授公益州总管府司法。昔梁孝开国，首辟邹阳，燕昭建邦，肇徵郭隗。故得驰令问於碣馆，播芳猷於平台，以古方今，彼此一也。寻除尚书比部侍郎，转刑部侍郎。趍步紫庭，光映朝列；折旋丹地，誉重周行。俄迁治书侍御史。弹违纠慝，时绝权豪；霜简直绳，俗寝贪竞。 随文帝求衣待旦，志在恤刑，咒网泣辜，情存缓狱。授大理少卿。公巨细必察，同张季之听理；宽猛相济，比于公之无冤。但礼闱务殷，枢辖寄重，允膺此职，实难其人。授尚书右丞，洞明政术，深晓治方，臧否自分，条目咸理。丁母忧去职。哀恸里闾，邻人为之罢社；悲感衢路，行客以之辍歌。孝德则师范彝伦，精诚则贯彻幽显，虽高曾之至性，何以加焉。寻诏夺情，复其旧任。于时山东之地，俗升民浇，虽预编民，未行声教。诏公持节为河北河南道安抚大使，仍赐米五百石、绢五百匹。公輶轩布政，美冠皇华之篇；拥节观风，荣甚绣衣之使。事讫反命，授尚书左丞。然并州地处参墟，城临晋水，作固同於西蜀，设险类於东秦，实山河之要冲，信蕃服之襟带。授公并州总管府司马，加仪同三司。公赞务大邦，声名藉甚，精民感化，黠吏畏威。 属文帝剑玺空留，銮跸莫反，杨谅率太原之甲，拥河朔之兵。方叔段之作乱京城，同州吁之挻祸濮上，虽无当璧之地，乃怀夺宗之心。公备说安危，具陈逆顺，翻纳魏勃之策，反被王悍之灾。仁寿四年九月，溘从运往，春秋五十有一。万机起歼良之叹，百辟兴丧予之悲，切孔氏之山颓，痛杨君之栋折。赠柱国、左光禄大夫，封弘义郡公，食邑五千户，谥曰明公，礼也。丧事所须，随由资给，赐帛五千段，粟三千石。 惟公温润成性，夙表白虹之珍；黼黻为文，幼挺雕龙之采。行已穷於六本，蕴德包於四科，延阁曲台之奇书，鸿都石渠之秘说，莫不寻其枝叶，践其隩隅。譬越箭达犀，饰之以括羽；楚金切玉，加之以磨礲。救乏同於指囷，亲识待其举火，进贤方於推毂，知已俟以弹冠。存信舍原，黄金贱於然诺；忘身殉难，性命轻於鸿毛。齐大小於冲襟，混宠辱於灵府，可谓楷模雅俗，冠冕时雄者也。方当亮采泰阶，参综机务，岂谓世逢多故，运属道消，未展经邦之谋，奄锺非命之酷。世子民部尚书上柱国滑国公无逸以为，邢山之下，莫识祭仲之坟；平陵之东，谁知子孟之墓。乃雕戈勒石，腾实飞声，树之康衢，永表芳烈。庶葛亮之陇，锺生禁之以樵苏；贾逵之碑，魏君叹之以不朽。乃为铭曰： 殷后华宗，名卿胄系。人物代德，衣冠重世。逢时翼主，膺期佐帝。运策经纶，执钧匡济。门承积庆，世挺伟人。夜光愧宝，朝采惭珍。云中比陆，日下方荀。抑扬元辅，参赞机钧。玉叶东封，贰图北启。伏奏青蒲，曳裾朱邸。名驰碣石，声高建礼。珥笔宪台，握兰文陛。分星裂士，建侯开国。辅藉正人，相资懿德。中台辍务，晋阳就职。望重府朝，誉闻宸极。乱阶蔓草，灾生剪桐。成师构难，太叔兴戎。建德效节，夷吾尽忠。命屯道著，身殁名隆。牛亭始卜，马獦初封。翠碑刻凤，丹旆图龙。烟横古树，云锁乔松。敬铭盛德，永播笙镛。 刘文 / 杜镇. 《陕西新见唐朝墓志》. 西安: 三秦出版社. 2022年2月: 34–35. ISBN 9787551825757 （中文（简体））.  使用|accessdate=需要含有|url= (帮助)